ཁོང་གིས་སྔ་གཞུག་ཏུ་པེ་ཅིན་དང་ལན་ཀྲོའུ།ནང་སོགཞིན་ཅང་།ཧྲང་ཧེ།ཧྲིན་ཀྲིན།ཀོང་ཏུང་།ཧྥུ་ཅན།ལེའོ་ཉིན།ཉིན་ཞ།ཧི་ནན།ཧི་པེ།བིན་ཀྲིགཀྲེ་ཅང་།ནན་ཅིན།ཁྲིན་ཏུའུ་སོགས་སུ་ཕེབས་ནས་སློབ་གྲྭ་ཆེན་མོ་ཁག་ལ་རྒྱ་བོད་སྐད་རིས་མེད་ཀྱི་ཐོག་ནས་སློབ་ཁྲིད་གནང་ནས་སློབ་མ་བགྲང་ལས་འདས་པ་བསྐྱངས།འདོད་ཆུང་ཆོག་ཤེས་དང་འགྲོགས་བདེ་གཤིས་བདེ་བཅས་ཆོས་འདུལ་བའི་ཉམས་ལེན་ལ་བརྩོན་པར་མཛད་པ་ལས་རང་བསྟོད་དང་འུར་སྒྲོག་གི་ལས་ལའང་འཇུག་པར་གཏན་ནས་མི་སྤྲོ།དཔེར་ན་ཁོང་གི་འགྱུར་དག་ཏུའང་།ལོ་ཆུང་དཔའ་རིས་པ་བློ་བཟང་རྒྱ་མཚོ་ཞེས་ཁེངས་སྐྱུང་གནང་བཞིན་ཡོད།ལྷག་པར་ཁོང་གིས་སློབ་མའི་དབུལ་ཕྱུག་ལ་མི་བལྟ་བར་སློབ་མའི་ཤེས་རྒྱུད་ལ་ཕན་འདོགས་པ་གཙོ་བོར་མཛད་པའི་རྣམ་ཐར་ནི་མཆོག་དམན་ཀུན་གྱིས་ངེས་པར་རྗེས་སུ་ཡི་རང་མཛད་དགོས་པ་ཞིག་གོ།